proxectonos/corpus_dominio_legal_administrativo_tmp huggingface dataset:
ORDE do 12 de maio de 2003 pola que se fai público o nomeamento dos membros da Comisión Galega de Laboratorios de Ensaios e Control de Productos Alimenticios Relacionados co Consumo Humano.
CONSELLERÍA DE SANIDADE — II. AUTORIDADES E PERSOAL — 10/06/2003

O Decreto 14/2000, do 7 de xaneiro, de autorización de laboratorios para a realización de determinados ensaios de control de productos alimenticios relacionados co consumo humano, procede no seu artigo 1.1º á creación da Comisión Galega de Laboratorios de Ensaios e Control de Productos Alimenticios Relacionados co Consumo Humano, e determina no artigo 4.2º a súa composición.
A Orde do 6 de marzo de 2000 fixo público o nomeamento como vocal da Comisión Galega de Laboratorios de Ensaios e Control de Productos Alimenticios Relacionados co Consumo Humano, por parte da Consellería de Sanidade, do subdirector xeral de Información e Xestión de Saúde Pública.
A Orde do 25 de xaneiro de 2001 nomeou como suplente a subdirectora xeral de Programas de Saúde Pública.
Como consecuencia dos cambios na titularidade no desenvolvemento destes postos, por resolución do conselleiro de Sanidade do 15 de abril de 2003 nomeáronse novos membros da devandita comisión.
Por isto, no uso das facultades que teño atribuídas,
DISPOÑO:
Artigo único.-Faise público o nomeamento de membros da Comisión Galega de Laboratorios de Ensaios e Control de Productos Alimenticios Relacionados co Consumo Humano, que son as persoas que se relacionan a continuación:
Como vocal:
1. Pola Consellería de Sanidade, Ángel Gómez Amorín, subdirector xeral de Programas de Saúde Pública.
Como suplente:
1. Pola Consellería de Sanidade, Xurxo Hervada Vidal, subdirector xeral de Xestión e Calidade en Saúde Pública.
Santiago de Compostela, 12 de maio de 2003.
José Mª Hernández Cochón
Conselleiro de Sanidade
ORDE do 15 de maio de 2003 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 10/06/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicadas no Diario Oficial de Galicia.
Para cumprir este mandado, e despois de ser emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería, que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 15 de maio de 2003.
Jesús Pérez Varela
Conselleiro de Cultura, Comunicación Social e
Turismo
ANEXO
-Artistas marinenses no tempo: 8 A.
-Imaxes do soño en liberdade. O cinema de Eugenio Granell: 10,40 A.-Camiños e camiñantes: 6 A.-Miradas cómplices: 25 A.-Narciso, 2001: 3 A.-Daquel abrente: 11 A.
-Desde o silencio. Obra debuxada de Mario Granell: 12 A.-Maralla. Evolución: 6 A.-Ricardo Outes: 6 A.-Francés. O minimalismo: 6 A.-Elena Priegue. Evocacións: 6 A.-Ignacio Basallo: 30 A.-Antón Avilés de Taramancos: 6 A.-Suite introspectiva: 6 A.-José Pedro Croft: 20 A.
-Eva Koch. Santiago de Compostela, 11 abril-29 xuño 2003. Teruel, 25 xullo-14 setembro 2003: 15 A.-Verán: 6 A.-Sinfonía de cor: 6 A.-Confluentes: 6 A.-Vieiros: 6 A.-Ángel Sevillano: 12 A.-Xornadas sobre Julio Camba: 9 A.-II Feira das Artes Plásticas 2003: 6 A.-Guía de artistas de Galicia: 12 A.
ORDE do 20 de maio de 2003 pola que se convocan axudas á paralización definitiva de buques pesqueiros para o exercicio do ano 2003.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 10/06/2003

A Orde do 28 de novembro de 2000 pola que se establecen as bases e condicións e se regula o procedemento de concesión de axudas á paralización definitiva de buques pesqueiros prevé, que as convocatorias anuais, que poderán ser varias, se rexerán polas bases e condicións establecidas na dita orde. A Lei de orzamentos xerais da Comunidade Autónoma para o ano 2003 prevé que o prazo de presentación de solicitudes de axudas non será inferior a corenta días hábiles.
Para tal obxecto, esta consellería
DISPÓN:
Artigo 1º.-Convocatoria de axudas.
Convócanse axudas á paralización definitiva de buques pesqueiros, que se rexerán polas bases e condicións e de acordo co procedemento establecido na Orde do 28 de novembro de 2000 (DOG do 20 de decembro); o prazo de presentación de solicitudes de acordo co seu artigo 43 da vixente Lei de orzamentos xerais da Comunidade Autónoma será o de
corenta días hábiles contados a partir do seguinte ó da publicación desta convocatoria.
Artigo 2º.-Crédito orzamentario.
As subvencións concédense con cargo ó exercicio do ano 2003.
As axudas concederanse con cargo á aplicación orzamentaria 12.03.614B.770.1 e por un importe de 3.272.894 euros.
Disposición transitoria
Con efectos na presente convocatoria, exímese do requisito de presenta-los documentos de autorización a que se refire o artigo 14 A) letra d) da Orde do 28-11-2000, conxuntamente coa solicitude, debendo facelo coa documentación para o pagamento.
Disposición derradeira
Esta orde entrará en vigor ó día seguinte ó da súa publicación no Diario Oficial de Galicia.
Santiago de Compostela, 20 de maio de 2003.
Enrique César López Veiga
Conselleiro de Pesca e Asuntos Marítimos
DECRETO 276/2003, do 4 de xuño, polo que se concede a Medalla Castelao.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 10/06/2003

En atención ós méritos que neles concorren, por proposta do conselleiro da Presidencia, Relacións Institucionais e Administración Pública e logo de acordo do Consello da Xunta de Galicia na súa reunión do día catro de xuño do dous mil tres, concédeselle-la Medalla Castelao ás seguintes persoas:
Elena Arregui Cruz-López.
Pedro Campos Calvo-Sotelo.
Xosefa Casalderrey Fraga.
Antonio Eiras Roel.
Natalia Lamas Vázquez.
Manuel Mallo Mallo.
Andrés Quintá Cortiñas.
Gonzalo Rodríguez Mourullo.
Mª Concepción Teijeiro Revilla.
Santiago de Compostela, catro de xuño de dous mil tres.
P.A.
José Antonio Orza Fernández
Presidente
Jaime Pita Varela
Conselleiro da Presidencia, Relacións Institucionais
e Administración Pública
DECRETO 275/2003, do 4 de xuño, polo que se concede a Medalla de Galicia na súa categoría de ouro.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 10/06/2003

En atención ós méritos que concorren en Francisco Álvarez-Cascos Fernández, José Luis Meilán Gil e Loyola de Palacio del Valle-Lersundi, e ó abeiro do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Ouro de Galicia, modificado polo Decreto 215/2003, do 3 de abril, é vontade do Goberno galego outorgárlle-la súa máis alta distinción.
Polo tanto, por proposta do conselleiro da Presidencia, Relacións Institucionais e Administración Pública e logo de acordo do Consello da Xunta de Galicia na súa reunión do día catro de xuño de dous mil tres,
DISPOÑO:
Concedérlle-la Medalla de Ouro de Galicia a:
Francisco Álvarez-Cascos Fernández.
José Luis Meilán Gil.
Loyola de Palacio del Valle-Lersundi.
Santiago de Compostela, catro de xuño de dous mil tres.
P.A.
José Antonio Orza Fernández
Presidente
Jaime Pita Varela
Conselleiro da Presidencia, Relacións Institucionais
e Administración Pública
RESOLUCIÓN do 4 de xuño de 2003 pola que se concede a Medalla de Galicia nas súas categorías de prata e bronce.
PRESIDENCIA — III. OUTRAS DISPOSICIÓNS — 10/06/2003

Examinado o expediente relativo á concesión da Medalla de Galicia nas súas categorías de prata e bronce, e visto o dictame emitido pola Comisión Asesora previsto no artigo 3.2º do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, en virtude das competencias que me confire o referido decreto,
DISPOÑO:
Concedérlle-la Medalla de Galicia nas súas categorías de prata e bronce ás seguintes persoas e entidades:
-Medallas de prata:
Emilio Barcia García-Villamil.
Francisco Cal Pardo.
Salvador Fernández Troncoso.
José Ramón Gayoso Bonigno.
Hermandad Gallega de Venezuela en Caracas.
Eduardo Lamas Sánchez.
Iván Raña Fuentes.
Elías Rodríguez Varela.
Televés, S.A.
Manuel Antonio Torres Iglesias.
Francisco Villar García-Moreno.
-Medallas de bronce:
Vicente Agulló Canda (a título póstumo).
Asilo Anexo Santovenia.
Ateneo Santa Cecilia-Club Unesco.
César Barciela González (a título póstumo).
Dalmiro Blanco Lage.
Manuel Cao Corral.
Jesús Cea Seoane.
Manuel Ferrol Fernández (a título póstumo).
Enrique García.
José Gómez Bao.
José Luis Gómez Mosquera.
Juan José Liñares Martiáñez.
Gabriel Llamas Rábano.
Antonio Novo Ferreiro (a título póstumo).
Patronato e asemblea da Fundación Galicia Emigración.
José Ignacio Paz Bouza.
José Manuel Pazos Vidal (a título póstumo).
Fernando Ríos Catoira.
Jesús Alfonso Vaquero Marín.
Ramón de Vicente Vázquez.
Santiago de Compostela, 4 de xuño de 2003.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 3 de abril de 2003 pola que se regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal.
CONSELLERÍA DE SANIDADE — III. OUTRAS DISPOSICIÓNS — 29/04/2003

Advertidos erros na citada orde, publicada no Diario Oficial de Galicia nº 74, do martes 15 de abril de 2003, cómpre face-la seguinte corrección:
-Na páxina 4.806, procede substituí-lo anexo I polo seguinte:
CORRECCIÓN de erros.-Orde do 8 de xaneiro de 2003 pola que se convocan axudas para discapacitados e maiores en estado de necesidade.
CONSELLERÍA DE ASUNTOS SOCIAIS — III. OUTRAS DISPOSICIÓNS — 30/01/2003

Advertido un erro na citada orde, publicada no DOG nº 13, do martes 21 de xaneiro, cómpre efectua-la oportuna corrección:
Na páxina 700, segunda columna, artigo 5, referente ó financiamento, onde di: «Con cargo ás aplicacións orzamentarias 16.02.212D.480.0 polo importe de 459.041 euros e 16.02.212D.482.5 polo importe de 401.656 euros», debe dicir: «Con cargo ás aplicacións orzamentarias 16.02.212D.480.4 polo importe de 459.041 euros e 16.02.212D.482.5 polo importe de 401.656 euros».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 31 de marzo de 2003 pola que se lle autoriza a ampliación dunha unidade do segundo ciclo de educación infantil ó centro privado Sagrado Corazón de Jesús de Ribadeo (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/04/2003

Examinado o expediente presentado polo centro privado Sagrado Corazón de Jesús de Ribadeo (Lu
go), no que solicita a ampliación dunha unidade do segundo ciclo de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Lugo, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo, a Lei orgánica 10/2002, do 23 de decembro, de calidade da educación; Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Ordenación Educativa,
RESOLVE:
Autoriza-la ampliación dunha unidade do segundo ciclo de educación infantil ó centro privado Sagrado Corazón de Jesús de Ribadeo (Lugo), segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 31 de marzo de 2003.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo.
Concello: Ribadeo.
Localidade: Ribadeo.
Enderezo: r/ Carlos III, s/n.
Denominación: Centro Privado Sagrado Corazón de Jesús.
Titular: Hijas de la Caridad de San Vicente de Paúl.
Código do centro: 27010911.
Nivel: educación infantil, 2º ciclo.
Unidades de que constaba: 5.
Unidades novas autorizadas: 1.
Composición resultante:
a) Centro de educación infantil: 6 unidades.
b) Centro de educación primaria: 12 unidades.
c) Centro de educación secundaria: 8 unidades de educación secundaria obrigatoria.
DECRETO 232/2003, do 11 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da AC-450 Bertamiráns-Negreira, variante de Ponte Maceira. (Clave AC/00/051.01).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/04/2003

Con data do 28 de marzo de 2003 o director xeral de Obras Públicas, por delegación do conselleiro
de Política Territorial, Obras Públicas e Vivenda aprobou o proxecto de trazado do AC-450 Bertamiráns-Negreira. Variante de Ponte Maceira. Clave: AC/00/051.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día once de abril de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do AC-450 Bertamiráns-Negreira. Variante de Ponte Maceira. Clave: AC/00/051.01.
Laias-Cenlle (Ourense), once de abril de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
ORDE do 14 de xaneiro de 2003 pola que se fixan os prezos de venda ó público de diversas publicacións da Consellería de Familia e Promoción do Emprego, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 31/01/2003

A Lei 31/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións que se relacionan no anexo.
2. Estes prezos entenderanse con IVE incluído.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de xaneiro de 2003.
Manuela López Besteiro
Conselleira de Familia e Promoción do Emprego,
Muller e Xuventude
ANEXO
-Recomendacións para unha linguaxe non discriminatoria na Administración pública. 2ª edición: 3 A.-As mulleres na obra de frei Martín Sarmiento (1695-1772): 5 A.-III Plan Integral de Apoio á Familia: 9 A.-Chungungo e catro contos máis: 3 A.-Teletraballo: 5 A.-7ª Xuntanza de Novos Investigadores: 8 A.-Guía de boas prácticas en ciencia e tecnoloxía (libro): 5 A.
-Guía de boas prácticas empresariais: 4 A.-Comunica igualdade a través da imaxe. A imaxe das mulleres nos medios de comunicación: 5 A.-51 palabras para falar da tele, no colexio, na casa. Máis o xogo dos mirabéns: 9 A.-III Certame Galego de Imaxe Artística Xuventude 2002 Banda Deseñada: 3 A.-Outono fotográfico 2002. III Certame Galego de Imaxe Artística Xuventude 2002: 12 A.-María Casares, unha actriz fronte á cámara. Entre o exilio e o reino: 9 A.-Nun edificio e catro contos máis: 3 A.-A comunidade xitana en Galicia, 1990-2000: 15 A.
ORDE do 16 de xaneiro de 2003 pola que se autoriza o cambio de titularidade do centro privado Milenium de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/01/2003

Examinado o expediente iniciado polo centro privado Milenium de Pontevedra, solicitando o cambio de titularidade,
Resultando que mediante escritura pública notarial, Centro de Estudios Pontevedra, S.L. cede a súa titularidade, para tódolos efectos, a Milenium Formación Profesional, S.L.,
Resultando que o referido centro docente ten a correspondente autorización para impartir ensinanzas,
Vistos o Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve,
Considerando que se cumpriron neste expediente os requisitos esixidos pola normativa vixente nesta materia,
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Milenium de Pontevedra a favor de Milenium Formación Profesional, S.L., con tódolos dereitos e obrigas contraídos polo cesionista Centro de Estudios Pontevedra, S.L., sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 16 de xaneiro de 2003.
Celso Currás Fernández
Conselleiro de Educación e Ordenación Universitaria
DECRETO 345/2003, do 4 de agosto, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 13/08/2003

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo) e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Noméase como membro titular do Consello Económico e Social de Galicia, en representación da Unión Xeral de Traballadores de Galicia, a Vicente Calvo Loureiro.
Artigo 2º
Noméase como membro suplente do Consello Económico e Social de Galicia, en representación da Unión Xeral de Traballadores de Galicia, a Ernesto Fontanes Blanco.
Santiago de Compostela, catro de agosto de dous mil tres.
Manuel Fraga Iribarne
Presidente
DECRETO 344/2003, do 4 de agosto, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 13/08/2003

En virtude do establecido nos artigos 9, parágrafo 1º, inciso segundo e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo) e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Que cese como membro titular do Consello Económico e Social de Galicia en representación da Unión Xeral de Traballadores de Galicia, Javier Otaño Ballesteros.
Artigo 2º
Que cese como membro suplente do Consello Económico e Social de Galicia en representación da Unión Xeral de Traballadores de Galicia, José Tomé Roca.
Santiago de Compostela, catro de agosto de dous mil tres.
Manuel Fraga Iribarne
Presidente
DECRETO 326/2003, do 24 de xullo, polo que se modifica o Decreto 276/1999, do 21 de outubro, polo que se regula a composición e as funcións do Consello Asesor de Telecomunicacións e Audiovisual de Galicia.
CONSELLERÍA DE CULTURA, COMUNICACIÓN SOCIAL E TURISMO — I. DISPOSICIÓNS XERAIS — 04/08/2003

Os cambios operados na estructura orgánica dos departamentos da Xunta de Galicia polo Decreto 8/2003, do 18 de xaneiro, así como o nacemento de novas entidades xestoras do sector audiovisual en Galicia aconsellan a modificación do Decreto 276/1999, do 21 de outubro, polo que se regula a composición e as funcións do Consello Asesor de Telecomunicacións e Audiovisual de Galicia, coa
finalidade de adaptalo á situación actual e darlle unha redacción que permita unha maior funcionalidade nun sector en evolución constante.
Na súa virtude, por proposta do conselleiro de Cultura, Comunicación Social e Turismo e logo da deliberación do Consello da Xunta de Galicia na súa reunión do día vintecatro de xullo de dous mil tres,
DISPOÑO:
Artigo 1º
Modifícase o artigo 3 do Decreto 276/1999, do 21 de outubro, polo que se regula a composición e as funcións do Consello Asesor de Telecomunicacións e Audiovisual de Galicia nos seguintes puntos, que quedan redactados como segue:
«-Vicepresidente II: o conselleiro de Innovación, Industria e Comercio.
-Vicepresidente III: o director xeral de Comunicación e Audiovisual.
-Vocais:
1. En representación da Administración autonómica, designados polo presidente do Consello Asesor e por proposta dos titulares dos departamentos respectivos:
-Tres vocais en representación do departamento con competencias en materia de comunicación social e audiovisual.
-Dous vocais en representación do departamento con competencias en materia de innovación.
-Dous vocais en representación do departamento con competencias en materia da rede corporativa de voz e datos.
-Dous vocais en representación do departamento con competencias en materia de protección civil.
-Un vocal en representación do departamento que exerza as competencias en materia de relación cos medios informativos.
-Un vocal en representación de cada un dos restantes departamentos que integran a Xunta de Galicia».
Artigo 2º
Engádese o punto 8 bis ó artigo 3º do Decreto 276/1999, coa seguinte redacción:
«8 bis. Un representante do Consorcio do Audiovisual de Galicia, designado polo presidente do consello asesor, por proposta do presidente do consorcio».
Disposicións derradeiras
Primeira.-Facúltase o conselleiro de Cultura, Comunicación Social e Turismo para dicta-las normas necesarias para o desenvolvemento e execución deste decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintecatro de xullo de dous mil tres.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Decreto 178/2003, do 20 de febreiro, polo que se aproba o código de identificación corporativa da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 06/08/2003

Advertido erro no devandito decreto, publicado no DOG nº 50, do 12 de marzo de 2003, cómpre face-la seguinte corrección:
No parágrafo terceiro inciso primeiro do preámbulo, onde di: «A devandita lei aprobou, como un dos símbolos de Galicia, o seu escudo, e fixou no
seu artigo 7º os supostos nos que este deberá ser utilizado», debe dicir: «A Lei 5/1984, do 29 de maio, aprobou como un dos símbolos de Galicia, o seu escudo, e fixou no seu artigo 7º os supostos nos que este deberá ser utilizado».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 22 de xullo de 2003, do Consello Galego de Cooperativas, pola que se reabre o prazo de presentación dos plans de traballo sobre cooperativismo nos centros educativos recollidos no anexo III da Resolución do 11 de xuño de 2003 pola que se fan públicas as bases dos concursos sobre cooperativismo nos centros escolares de Galicia e se procede á súa convocatoria.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 05/08/2003

Por Resolución do 11 de xuño de 2003, do Consello Galego de Cooperativas, publicada no Diario Oficial de Galicia do 20 de xuño de 2003 procedeuse á
convocatoria e publicación dos bases dos concursos sobre cooperativismo nos centros escolares de Galicia coa finalidade de promove-la educación e a formación cooperativa nos distintos niveis do sistema educativo xeral.
No anexo III da resolución establecíanse as bases da convocatoria do concurso de proxectos empresarias cooperativos de formación profesional en dúas fases:
1ª fase: plan de traballo sobre o cooperativismo no centro educativo, do que o seu prazo de presentación rematou o día 15 de xullo.
2ª fase: proxectos empresariais cooperativos, do que o seu prazo de presentación remata o día 28 de novembro.
Tendo en conta que a citada publicación concidiu coa finalización do curso escolar e co fin de consegui-la máxima difusión e participación de tódolos centros de ensino ós que vai dirixido, faise necesario reabri-los prazos establecidos na primeira fase do certame.
DISPOÑO:
Artigo único.
Os centros educativos que impartan formación profesional específica poderán presenta-los plans de traballo sobre cooperativismo nos seus centros ó abeiro do establecido no anexo III, punto 2 da Resolución do 11 de xuño, ata o día 10 de outubro de 2003.
A relación de centros seleccionados publicarase nos taboleiros de anuncios da Consellería de Educación e Ordenación Universitaria e na súa páxina web o día 20 de outubro.
Os centros seleccionados contarán cun importe de 1.000 euros para a realización das actividades propostas no seu plan de traballo. Estas actividades realizaranse como data límite o 15 de novembro de 2003.
Santiago de Compostela, 22 de xullo de 2003.
Mª José Cimadevila Cea
Presidenta do Consello Galego de Cooperativas
CORRECCIÓN de erros.-Orde do 17 de xullo de 2003 pola que se convoca o Premio Galicia á Innovación Empresarial correspondente ós Premios Galicia de Investigación 2003.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 04/08/2003

Advertido erro na devandita orde publicada no Diario Oficial de Galicia número 144, do luns, día 28 de xullo de 2003, cómpre face-las seguintes correccións:
Na páxina 9.895, artigo 1º, base segunda, letra a), onde di: «Que empreguen a lo menos 250 persoas», debe dicir: «Que empreguen a menos de 250 persoas».
ORDE do 21 de xullo de 2003 pola que se autoriza a posta en funcionamento do Instituto de Educación Secundaria de Bouzas, do concello de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/08/2003

O Decreto 305/2003, do 26 de xuño (DOG do 18 de xuño), crea o Instituto de Educación Secundaria de Bouzas do concello de Vigo (Pontevedra).
En consecuencia, esta consellería, de conformidade co establecido no artigo 1 do Decreto 213/1998, do 10 de xullo (DOG do 23 de xullo), e por proposta
da Dirección Xeral de Centros e Ordenación Educativa,
DISPÓN:
Primeiro.-Autoriza-la posta en funcionamento do instituto de educación secundaria relacionado no anexo desta orde.
Segundo.-Autoriza-las direccións xerais de Persoal e a de Centros e Ordenación Educativa para adoptaren as medidas precisas para a execución desta orde.
Santiago de Compostela, 21 de xullo de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Denominación: Instituto de Educación Secundaria de Bouzas.
Código do centro: 36024461.
Capacidade: 10 unidades de formación profesional.
CORRECCIÓN de erros.-Orde do 7 de xullo de 2003 pola que se aproban as bases que rexen a convocatoria de bolsas para persoal auxiliar de investigación (técnicos especialistas de FP-2) que se encadran no programa de Recursos Humanos do Plan Galego de Investigación, Desenvolvemento e Innovación Tecnolóxica.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 04/08/2003

Advertidos erros na devandita orde publicada no Diario Oficial de Galicia número 136, do martes, día 15 de xullo de 2003, cómpre face-las seguintes correccións:
Na páxina 9.424, onde di: «MODELO RHU-05», debe dicir: «MODELO RHU-07».
Nas páxinas 9.411, 9.420 e 9.422, anexo II, as prazas P-009, P-014, P-016, P-267, P-268, P-336 e P-337 quedan configuradas do modo seguinte:
CODIGO
RAMA/ESPECIALIDADE
FAMILIA/ESPECIALIDADE
RESPONSABLE DO BOLSEIRO
DEPARTAMENTO
CENTRO
LOCALIDADE
ORGANISMO
P-009
QUÍMICA/ANÁLISE E PROCESOS BÁSICOS
LORENZO MIGUEL PASTRANA CASTRO
BIOQUÍMICA, XENÉTICA E INMUNOLOXÍA
FACULTADE DE CIENCIAS
OURENSE
UVIGO
P-014
QUÍMICA/AXUDANTE TÉCNICO DE LABORATORIO
Mª VICTORIA JATO RODRÍGUEZ
BIOLOXÍA VEXETAL E CC. DO SOLO
FACULTADE DE CIENCIAS
OURENSE
UVIGO
P-016
QUÍMICA/ANÁLISE E CONTROL
LUIS F. ROMANÍ MARTÍNEZ
FÍSICA APLICADA
FACULTADE DE CIENCIAS
OURENSE
UVIGO
P-267
QUÍMICA/ANÁLISE E CONTROL
SOLEDAD MUNIATEGUI LORENZO
DEPARTAMENTO DE QUÍMICA ANALÍTICA
FACULTADE DE CIENCIAS
A CORUÑA
UDC
P-268
QUÍMICA/ QUÍMICA AMBIENTAL
JESÚS MANUEL CASTRO ROMERO
DEPARTAMENTO DE QUÍMICA ANALÍTICA
FACULTADE DE CIENCIAS
FERROL
UDC
P-336
QUÍMICA/ANÁLISE E CONTROL
RICARDO PÉREZ MARTÍN
TECNOLOXÍA DE ALIMENTOS
INSTITUTO DE INVESTIGACIÓNS MARIÑAS
VIGO
CSIC
P-337
SANITARIA/LABORATORIO
BEATRIZ NOVOA GARCÍA
BIOTECNOLOXÍA DE ACUICULTURA
INSTITUTO DE INVESTIGACIÓNS MARIÑAS
VIGO
CSIC
ORDE do 23 de xullo de 2003 pola que se resolve a orde de cesión en propiedade de equipos de comunicación bases e móbiles de radio trunking para misións de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 05/08/2003

Por Orde do 13 de marzo de 2003 (DOG nº 64, do 1 de abril), a Consellería de Xustiza, Interior e Administración Local, dictou normas para a cesión en propiedade de equipos de comunicación bases e móbiles de radio trunking ós concellos galegos para misións de protección civil.
Visto o informe técnico emitido polo servicios provinciais de protección civil e a proposta de resolución da comisión avaliadora, en aplicación do artigo 7º da Orde do 13 de marzo,
RESOLVO:
Primeiro.-Conceder con cargo á aplicación 13.04.231A.623.0 dos orzamentos xerais da Comunidade Autónoma de Galicia para o ano 2003, equipos bases de comunicación de radio trunking para misións de protección civil ós seguintes concellos: Ortigueira e Oroso da provincia da Coruña; Monterroso e O Vicedo da provincia de Lugo; Baños de Molgas, Riós e Toén da provincia de Ourense e Bueu, Mondariz-Balneario e Redondela da provincia de Pontevedra.
Segundo.-Conceder con cargo á aplicación 13.04.231A.623.0 dos orzamentos xerais da Comunidade Autónoma de Galicia para o ano 2003, equipos móbiles de comunicación de radio trunking para misións de protección civil ós seguintes concellos: Ortigueira, Cee, A Coruña e Noia da provincia da Coruña; Sarria (2 equipos) e O Vicedo da provincia de Lugo; Baños de Molgas, Coles, Laza, Toén e Xunqueira de Ambía da provincia de Ourense e A Guarda, Lalín, Poio e Mancomunidade do Val Miñor da provincia de Pontevedra.
Terceiro.-Notificárlle-lo contido desta resolución ós concellos beneficiarios, especificando as condicións particulares que deberán cumprir.
Cuarto.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 23 de xullo de 2003.
Jesús Carlos Palmou Lorenzo
Conselleiro de Xustiza, Interior e Administración
Local
ORDE do 23 de xullo de 2003 pola que se resolve a orde de cesión en propiedade de material quitaneves para misións de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 05/08/2003

Por Orde do 13 de marzo de 2003 (DOG nº 61, do 27 de marzo), a Consellería de Xustiza, Interior e Administración Local dictou normas para a concesión de apoio ós concellos galegos consistentes na cesión en propiedade de material quitaneves para misións de protección civil.
Visto o informe técnico emitido polo servicios provinciais de protección civil e a proposta de resolución da comisión avaliadora, en aplicación do artigo 7 da Orde do 13 de marzo,
RESOLVO:
Primeiro.-Concederlles, con cargo á aplicación 13.04.231A.623.0 dos orzamentos xerais da Comunidade Autónoma de Galicia para o ano 2003, material quitaneves de protección civil os seguintes concellos: Chantada e Pedrafita da provincia de Lugo; Chandrexa de Queixa, Laza, Lobios, Muíños, San Xoán de Río, A Veiga e Vilar de Barrio da provincia de Ourense e Lalín e Rodeiro da provincia de Pontevedra.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde.
En todo caso, non se poderá interpoñer recurso contencioso-administrativo ata que sexa resolto
expresamente ou se produza a desestimación presunta do recurso de reposición.
Santiago de Compostela, 23 de xullo de 2003.
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 329/2003, do 24 de xullo, polo que se acepta a título gratuíto a doazón dun inxector vascular, con destino ó Complexo Hospitalario Universitario Juan Canalejo-Marítimo Oza da Coruña.
CONSELLERÍA DE SANIDADE — III. OUTRAS DISPOSICIÓNS — 05/08/2003

A empresa Boston Scienttific Ibérica, S.A. ofrece a doazón ó Servicio Galego de Saúde dun inxector vascular con destino ó Complexo Hospitalario Universitario Juan Canalejo-Marítimo Oza da Coruña.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio de Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde, e despois da deliberación do Consello da Xunta na súa reunión do día vintecatro de xullo de dous mil tres,
DISPOÑO:
Artigo 1º
Acepta-la doazón do seguinte equipo:
-1 inxector vascular, marca Medrad, modelo Mark 5 Provis-150 ML, con valor de 30.000,00 euros, doado pola empresa Boston Scienttific Ibérica, S.A.
Artigo 2º
O activo acéptase segundo o establecido na normativa en materia patrimonial da Comunidade Autónoma e destinarase ó Complexo Hospitalario Universitario Juan Canalejo-Marítimo Oza da Coruña de acordo coa vontade do doante.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vintecatro de xullo de dous mil tres.
Manuel Fraga Iribarne
Presidente
José María Hernández Cochón
Conselleiro de Sanidade
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 11 de xullo de 2003 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 05/08/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de ser emitido o informe preceptivo favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 11 de xullo de 2003.
Jesús Pérez Varela
Conselleiro de Cultura, Comunicación Social
e Turismo
ANEXO
-Arquivo do Reino de Galicia. Un renovado arquivo para Galicia: 12 A.-Mapa das librerías de Galicia: 6 A.-Ignacio Basallo: 30 A.-Territorio y Nacionalismo: la construcción geográfica de la identidad gallega: 12,60 A.
-Intervencións no patrimonio arquitectónico 1998: 35 A.-Catálogo de espacios escénicos: 22 A.-Xornadas sobre Urbano Lugrís: 9 A.-VI Bienal de Lalín Pintor Laxeiro: 6 A.-Congreso sobre Maruja Mallo: 9 A.
-Control + P. Xaime Quesada Blanco: 12 A.-Marea Branca: 6 A.-Congreso Música sen Fronteiras: Galicia e Norte de Portugal: 9 A.-Xogos de Escala: 25 A.-José Pedro Croft: 30 A.
-Nuevos espacios para nuevas exposiciones: centros de interpretación del patrimonio arqueológico en Galicia: 14 A.-A palabra e a súa sombra. José Ángel Valente: o poeta e as artes: 45 A.
-Maximino Reboredo. Fotografías (c. 1892-1899): 10,40 A.
ORDE do 23 de xullo de 2003 pola que se resolve a orde de cesión en propiedade de vestimenta de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 05/08/2003

Por Orde do 13 de marzo de 2003 (DOG nº 64, do 1 de abril), a Consellería de Xustiza, Interior e Administración Local dictou normas de apoio ós concellos galegos consistentes na cesión en propiedade de vestimenta de protección civil.
Visto o informe técnico emitido polo servicios provinciais de protección civil e a proposta de resolución da Comisión Avaliadora, en aplicación do artigo 7 da Orde do 13 de marzo,
RESOLVO:
Primeiro.-Conceder con cargo á aplicación 13.04.231A.623.0 dos orzamentos xerais da Comunidade Autónoma de Galicia para o ano 2003, equipos de vestimenta de protección civil ós seguintes concellos: Arteixo, Brión, Camariñas, Carballo, Cariño, Cee, A Laracha, Laxe, Muxía, Noia, Oleiros, A Pobra do Caramiñal, As Pontes de García Rodríguez, Porto do Son e Santa Comba da provincia da Coruña; A Fonsagrada, Mondoñedo, Monforte de Lemos, Ourol, Pol, O Vicedo, Viveiro e Foz da provincia de Lugo; Allariz, Baños de Molgas, Barbadás, Beariz, O Carballiño, Coles, Chandrexa de Queixa, Larouco, Laza, Lobios, Mancomunidade de concellos Nábea-Bibei, Ourense, San Cibrao das Viñas, Vilar de Barrio, Xinzo de Limia e Xunqueira de Ambía da provincia de Ourense e Agolada, Cangas, Catoira, Lalín, Marín, Meis, Mondariz-Balneario, Redondela, Rodeiro, Mancomunidade de concellos do Val Miñor e Vilagarcía de Arousa da provincia de Pontevedra.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes,
ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 23 de xullo de 2003.
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 323/2003, do 18 de xullo, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de alargamento da estrada provincial PO-5102 Lamosa-Franqueira-Achas, (concello de Covelo).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 01/08/2003

A Deputación Provincial de Pontevedra, en sesión que tivo lugar o día vintesete de decembro de dous mil dous, aprobou o proxecto de alargamento da estrada provincial PO-5102 Lamosa-Franqueira-Achas e, na mesma sesión, acordou solicitar da Xunta de Galicia a declaración de urxente ocupación dos bens e
dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Pontevedra foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día trinta de xuño de dous mil tres.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día oito de abril de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, o alargamento e mellora do trazado e pavimento, é necesaria no tramo en cuestión xa que se xenerou un perigoso funil, que unido á excesiva sinuosidade do actual trazado provoca graves problemas para a seguridade vial, sendo a día de hoxe un dos puntos negros da rede viaria provincial, a causa da elevada sinistrabilidade rexistrada na zona.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día dezaoito de xullo de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de alargamento da estrada provincial PO-5102 Lamosa-Franqueira-Achas debendo, se é o caso, unha vez ocupados os terreos necesarios, obte-las autorizacións que foran necesarias dos organismos competentes, con carácter previo ó inicio das obras.
Santiago de Compostela, dezaoito de xullo de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
CORRECCIÓN de erros.-Resolución do 4 de xullo de 2003 pola que se adxudican as axudas para a formación de novos grupos de investigación, proxectos de promoción xeral do coñecemento, axudas e incentivos para a participación noutros programas convocadas nos anexos I, II e III respectivamente, da Orde do 1 de abril de 2002 (Diario Oficial de Galicia do 10 de abril) e Resolución do 30 de decembro de 2002 (Diario Oficial de Galicia do 7 de xaneiro de 2003).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 01/08/2003

Advertido erro na devandita resolución publicada no Diario Oficial de Galicia número 135, do luns, día 14 de xullo de 2003, cómpre face-la seguinte corrección:
Na páxina 9.347, anexo II -Relación de axudas para proxectos de promoción xeral do coñecemento-, onde di:
Solicitante
Código
Título
Duración
Ano 2003
(euros)
Ano 2004
(euros)
Ano 2005
(euros)
Ano 2006
(euros)
Concedido
(euros)
Persoal
Díaz-Fierros Viqueira, Francisco José
PGIDIT03PXIB20301PR
Procesos de transporte e depósito de sólidos na bacía do río Anllóns (A Coruña). A súa influencia na dinámica dos contaminantes do medio fluvial.
3
24.255
27.720
10.395
6.930
69.300
Non
Díaz-Fierros Viqueira, Francisco José
3
9.625
11.000
4.125
2.750
27.500
Non
Garrido Vázquez, Manuel
3
14.630
16.720
6.270
4.180
41.800
Non
Debe dicir:
Solicitante
Código
Título
Duración
Ano 2003
(euros)
Ano 2004
(euros)
Ano 2005
(euros)
Ano 2006
(euros)
Concedido
(euros)
Persoal
Díaz-Fierros Viqueira, Francisco José
PGIDIT03PXIB20301PR
Procesos de transporte e depósito de sólidos na bacía do río Anllóns (A Coruña). A súa influencia na dinámica dos contaminantes do medio fluvial.
3
24.255
27.720
10.395
6.930
69.300
Non
Díaz-Fierros Viqueira, Francisco José
3
14.630
16.720
6.270
4.180
41.800
Non
Garrido Vázquez, Manuel
3
9.625
11.000
4.125
2.750
27.500
Non
CONSELLERÍA DE XUSTIZA, INTERIOR E ADMINISTRACIÓN
LOCAL